OpenLLM-France/wikimedia huggingface dataset:
# Merluccius gayi peruanus

Merluccius gayi peruanus és una subespècie de peix pertanyent a la família dels merlúccids.

## Descripció

* Els adults poden arribar a fer 68 cm de llargària màxima (normalment, en fa 50) i la femella 115.
* És argentat al dors i argentat blanquinós al ventre.
* 1 espina i 45-54 radis tous a l'aleta dorsal i cap espina i 36-42 radis tous a l'anal.
* Les vores de l'aleta caudal són normalment còncaves.
* Es diferencia de Merluccius gayi gayi per la longitud relativa del cap i pel nombre de total de vèrtebres i branquiespines.

## Hàbitat

És un peix marí, batidemersal i oceanòdrom que viu entre 50 i 500 m de fondària (4°S-14°S) des de les aigües poc fondes de la plataforma continental fins al talús continental superior. Es troba al Pacífic sud-oriental: el Perú (des de la Província de Paita fins a Huarmey).

## Observacions

És inofensiu per als humans, la seua esperança de vida és de 13 anys i es comercialitza fresc, congelat i per a elaborar farina de peix.

## Referències

* ↑ The Taxonomicon (anglès)
* 1 2 3 4 FishBase (anglès)
* ↑ Cohen, D.M., T. Inada, T. Iwamoto i N. Scialabba, 1990. FAO Species Catalogue. Vol. 10. Gadiform fishes of the world (Order Gadiformes). An annotated and illustrated catalogue of cods, hakes, grenadiers and other gadiform fishes known to date. FAO Fish. Synop. 10 (125). 442 p.
* ↑ Riede, K., 2004. Global register of migratory species - from global to regional scales. Final Report of the R&D-Projekt 808 05 081. Federal Agency for Nature Conservation, Bonn, Alemanya. 329 p.
* 1 2 Cohen, D.M., T. Inada, T. Iwamoto i N. Scialabba, 1990.
* ↑ Fuentes, H., E. Antonietti i P. Muck, 1989. Alimentación de la merluza (Merluccius gayi peruanus) de la zona de Paita. Memorias del Simposio Internacional de los Recursos Vivos y las Pesquerías en el Pacífico Sudeste, Viña del Mar, 9-13 de maig del 1988. Comisión Permanente del Pacífico Sur (CPPS), Rev. Pacífico Sur (Número Especial).
* ↑ Armstrong, D., 1981. Parte I: Ivestigatión de la merluza en IMARPE. Inf. Inst. Mar Perú. Núm. 79:47pp.
* ↑ Ballón, M., 2005. Comparative analysis of the community structure and trophic relations of the Peruvian hake Merluccius gayi peruanus and its by-catch of the years 1985 and 2001. MSc Thesis in International Studies in Aquatic Tropical Ecology. Universitat de Bremen, Alemanya.
* ↑ Misu, H. i S. Hamasaki, 1971. Age and growth of Peruvian hake, Merluccius gayi (Guichenot). Bull. Sehai. Reg. Fish. Res. Lab. (41):93-105.

## Bibliografia

* Espino, M., R. Castillo i F. Fernández, 1995. Biology and fisheries of Peruvian hake (M. gayi peruanus). P. 339-363. In: J. Alheit i T. J. Pitcher (eds.). Hake: biology, fisheries and markets. Chapmanand Hall, Londres, 478 p.
* Garcia, A.C.V., 1974. Contenido estomacal de la Merluza Merluccius gayi peruanus (Ginsburg 1954), de la zona Isla Lobos de Tierra - Pacasmayo (06°30, - 07° 30, L. S.), Invierno - Primavera, 1973. Universidad Nacional de Trujillo, Programa de Ciencias Biológicas, 28 p.
# Milions

Milions (títol original: Millions) és una pel·lícula britànica dirigida per Danny Boyle, estrenada el 2004. Ha estat doblada al català.

## Argument

Alguns dies abans del canvi a l'euro a la Gran Bretanya, Damian, un jove de set anys apassionat per la història dels sants, es troba casualment en possessió d'un sac que conté una part del botí d'un robatori. Pensant que es tracta d'un regal diví, s'adona ràpidament que només li queden alguns dies per gastar aquests diners caiguts del cel. Damian considera distribuir-ho entre els més desproveïts, mentre el seu germà gran Anthony suggereix més prosaicament invertir en immobles.

## Repartiment

* Alexander Nathan Etel: Damian
* Lewis Owen McGibbon: Anthony
* James Nesbitt: Ronnie
* Daisy Donovan: Dorothy
* Christopher Fulford: l'home

## Crítica

* Un film familiar de desbordant imaginació i sorprenentment alegre. (...) Puntuació: ★★★★ (sobre 4)"
* "Una sincera i delicada pel·lícula de nens que va sobre la vida, la mort i tot el que hi ha entremig"
* "Un treball gairebé miraculós de Mr. Boyle (...) una pel·lícula que és alegrement divertida i enormement inventiva"

## Referències

* ↑ «ésAdir > Filmoteca: pel·lícules > Milions». [Consulta: 10 desembre 2018].
* ↑ «Millions (2005)» (en anglès). [Consulta: 10 desembre 2018].
* ↑ Ebert, Roger «Millions». Chicago Sun-Times.
* ↑ Dargis, Manohla «Millions». The New York Times.
* ↑ Morgenstern, Joe «Millions». The Wall Street Journal.
# Minerva (desambiguació)

«Minerva» té aquests significats:
* Minerva, deessa de les ciències i la saviesa de la mitologia romana
* (93) Minerva, asteroide
* Minerva (Ohio), població dels Estats Units a l'estat d'Ohio
* Minerva Park, població dels Estats Units a l'estat d'Ohio
* Esculls Minerva, esculls de corall del regne de Tonga
* República de Minerva, estat artificial efímer
* Minerva McGonagall, personatge de la saga Harry Potter
# Messier 59

Messier 59 (M59 o NGC 4621), és una galàxia el·líptica de tipus E5, situda a la constel·lació de la Verge. Va ser descoberta perr Johann Gottfried Koehler l'11 d'abril de 1779 al mateix termps que la seva veina voisine M60. Charles Messier la va catalogar uns tres dies després.
M59 és una galàxia del cúmul de la Verge, es tracta d'una de les grans galàxies el·lípitques d'aquest cúmul encara que menys lluminosa i massiva que les més grans, M49, M60 i sobretot, M87. És una galàxia oblonga, diferents fonts li atribueixen una excentricitat orbital de E3-E5. La seva distància és de 60 milions d'anys llum, el seu eix major és de 5 minuts d'arc que correspon a una extensió lineal de quasi 90.000 anys llum.
El 1939 es va veure una supernova que va arribar a la magnitud de 12.

## Referències

* 1 2 «M 59». NASA/IPAC Extragalactic Database. [Consulta: 20 abril 2018].
* ↑ Chengze Liu «The GALEX Ultraviolet Virgo Cluster Survey (GUViCS) III. The ultraviolet source catalogs» (en anglès). Astronomy and Astrophysics, 01-09-2014, pàg. 124–124. DOI: 10.1051/0004-6361/201322511.
* 1 2 3 4 5 «Messier 59». [Consulta: 20 abril 2018].
* ↑ R. Brent Tully «Cosmicflows-3» (en anglès). Astronomical Journal, 2, 03-08-2016, pàg. 50. DOI: 10.3847/0004-6256/152/2/50.
* ↑ Afirmat a: Comparison LEDA/SIMBAD octobre 2002. Catalogue to be published in 2003. Llengua del terme, de l'obra o del nom: anglès. Data de publicació: 2002.
* ↑ R. Brent Tully «Galaxy groups: a 2MASS catalog». Astronomical Journal, 5, 2015, pàg. 171. DOI: 10.1088/0004-6256/149/5/171.
* 1 2 Thomas H. Jarrett «The Two Micron All Sky Survey (2MASS)» (en anglès). Astronomical Journal, 2, 01-02-2006, pàg. 1163–1183. DOI: 10.1086/498708.

## Enllaços externs

* SEDS (anglès)
* Dades astronòmiques SIMBAD (anglès)
# Miliutinski

Miliutinski - Милютинский (rus) - és un khútor del krai de Krasnodar, a Rússia. Es troba als vessants septentrionals del Caucas occidental, a la capçalera d'un petit afluent del riu Kudako, a 16 km al nord-oest de Krimsk i a 96 km a l'oest de Krasnodar, la capital.
Pertany al municipi de Moldavànskoie.
# Mi Fu

Mi Fu (1051-1107), també conegut com a Mi Fei, va ser un pintor xinès, poeta i cal·lígraf nascut a Taiyuan, Shanxi, durant la dinastia Song. El seu estil de la pintura de paisatges era boirós; anomenat estil "Mi Fu" i que es fonamenta amb l'ús de grans taques de tinta humida que realitzava amb una brotxa plana.

## Biografia

Mi Fu va néixer l'any 1051. La seva mare treballava com a llevadora de l'emperadriu i després va esdevenir la dida encarregada de cuidar i alimentar l'emperador Shenzong, que van començar a regnar des del 1051 fins al 1107. Mi Fu coneixia la família imperial i va viure en una situació privilegiada dins els palaus reals. Feia cas omís a les lliçons formals però es veia que tenia un do per escriure, pintar i dibuixar. Va ser un dels quatre millors cal·lígrafs de la dinastia Song. Mi Fu era conegut com a estrany. Alguns l'anomenaven "El meu boig", perquè, recollir pedres i va dir que una pedra era el seu germà. Era un bevedor empedreït.
La seva poesia seguia l'estil de Li Bai i la seva cal·ligrafia, a la de Wang Xizhi. Es va convertir en un funcionari públic amb un èxit relatiu. Va tenir un primer càrrec, com a editor de llibres a la biblioteca dels emperadors abans d'emprendre una sèrie de càrrecs a la província de Henan. El 1103, va ser nomenat professor de Pintura i Cal·ligrafia al palau, i havia de seleccionar les pintures i cal·ligrafies que eren prou bones com per pertànyer a l'emperador. Es va convertir en secretari de la junta de ritus de palau abans de ser nomenat governador de Huaiyang, a la província de Jiangsu. Tenia cinc fills i vuit filles. Va morir el 1107. El seu fill, Mi Youren, també seria un pintor famós dins l'estil artístic del seu pare.
Fou un admirador del pintor del segle anterior a ell, que fou el fundador de l'Escola del Sud, en Dŏng Yuán del qual va dir Tung Yuan destil·la tranquil·litat i perfecció natural.
Mi Fu és considerat el millor cal·lígraf de la dinastia Song. Un treball de la seva obra s'ha venut per uns quatre milions de dòlars.

## Referències

* ↑ Barnhart: 373. El nom estilitzat de Mi Fu era Yuanzhang (元章) amb diversos malnoms: Nangong (南宫), Lumen Jushi (鹿门居士), Xiangyang Manshi (襄阳漫士), and Haiyue Waishi (海岳外史)
* 1 2 3 Mi Fu and his Calligraphy Gallery at China Online Museum
* ↑ Mi Fu's calligraphy at ChinaPage.com, consultat el novembre del 2009
* ↑ art virtue, consultat el novembre de 2009
# Metel·la (filla de Metel Macedònic)

Metel·la fou filla de Quint Cecili Metel Macedònic, cònsol el 143 aC.
Es va casar amb Publi Corneli Escipió Nasica que fou cònsol el 111 aC. Fou l'àvia de Quint Cecili Metel Pius Escipió que fou cònsol el 52 aC.
# Model Mundell–Fleming

El model Mundell-Fleming, també conegut com el model IS-LM-BoP, és un model econòmic fet per Robert Mundell i Marcus Fleming. El model és una extensió del Model IS-LM. Mentre que el tradicional Model IS-LM es basa en una economia sota l'autarquia (o una economia tancada), el model Mundell-Fleming descriu una economia oberta.
El model Mundell-Fleming intenta explicar la relació a curt termini entre la taxa nominal de canvi i la producció de l'economia (en contrast amb l'economia tancada del model IS-LM, que se centra només en la relació entre la taxa d'interès del diner i la producció). El model Mundell-Fleming s'ha utilitzat per argumentar que una economia no pot mantenir sempre al mateix temps un tipus de canvi fix, lliure mobilitat de capitals i una organització independent de la política monetària. Aquest principi es denomina amb freqüència la "trinitat impossible" o la "trinitat inconsistent".

## Formulació

El model tradicional es basa en les següents equacions.
* $Y=C+I+G+NX$ (La corba IS)
   * On $Y$ es el PIB, $C$ es el consum, $I$ es la inversió, $G$ es la despesa pública i $NX$ són les exportacions netes
* ${\frac {M}{P}}=L(i,Y)$ (La corba LM)
   * On $M$ es la oferta de diner, $P$ es el nivell de preus, $L$ es la liquiditat, $i$ es la taxa d'interès finalment $Y$ es el PIB.
* $BdP=CC+CA$ (La corba de balança de pagaments)
   * On $CC$ es és compte corrent (balança de pagaments) i $CA$ es el compte de capital.

### Components de la IS

* $C=C(Y-T,i-E(\pi ))$
   * On $C$ és el consum, $Y$ és el PIB, $T$ són els impostos, $i$ és la taxa d'interès, $E(\pi )$ és la taxa esperada d'inflació.
* $I=I(i-E(\pi ),Y_{-1})$
   * On $I$ és la inversió, $i$ és la taxa d'interès, $E(\pi )$ és la taxa esperada d'inflació, $Y_{-1}$ és el PIB al període anterior.
* $G=G$
   * On $G$ és la despesa pública, una variable exògena.
* $NX=NX(e,Y,Y*)$
   * On $NX$ són les exportacions netes, $e$ és el tipus de canvi real, $Y$ és el PIB, $Y*$ és el PIB d'un país estranger.

### Components de la BP

* $CC=NX$
   * On $CC$ és el compte corrent i $NX$ són las exportacions netes.
* $CA=z(i-i*)+k$
   * On $z$ és el nivell de mobilitat del capital, $i$ és la taxa d'interès, $i*$ és la taxa d'interès externa, $k$ són les inversions de capital no relacionades amb $i$, una variable exògena.

## Vegeu també

* Model IS-LM
* Regla de Taylor
# Mont-ros (Calders)

Mont-ros és una masia del terme municipal de Calders, a la comarca catalana del Moianès. És a 439 metres d'altitud. Pertany a la parròquia de Sant Vicenç de Calders.
Està situada al sector occidental del terme, al sud-oest del poble de Calders i al nord de Viladecavalls de Calders. Es troba al sud-est de Torrecabota.
S'hi accedeix per una pista rural en bon estat que arrenca cap al nord des del punt quilomètric 13,7 de la carretera N-141c, des d'on en 700 metres mena fins a la masia de Mont-ros.

## Bibliografia

* Fitxa de Mont-ros Catàleg de masies i cases rurals de Calders
# Microphysogobio yaluensis

Microphysogobio yaluensis és una espècie de peix cipriniforme de la família dels ciprínids.

## Morfologia

Els mascles poden assolir els 10 cm de longitud total.

## Distribució geogràfica

És un endemisme de Corea, tant de Corea del Nord com de Corea del Sud.

## Referències

* 1 2 FishBase (anglès)
* ↑ Chyung, M.-K. 1977 The fishes of Korea. Il Ji Sa Publishing Co. Seül, Corea. 727 p.
* ↑ Jang, M.-H., J.-G. Kim, S.-B. Park, K.-S. Jeong, G.-I. Cho i G.-J. Joo 2002 The current status of the distribution of introduced fish in large river systems of South Korea. Internat. Rev. Hydrobiol. 87(2-3): 319-328.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Microphysogobio tafangensis

Microphysogobio tafangensis és una espècie de peix cipriniforme de la família dels ciprínids que es troba a la Xina.

## Referències

* ↑ Mori T. 1934. The fresh water fishes of Jehol. Rep. First Sci. Exped. Manchoukuo, Tokyo Sec. 5 (Zool.) Pt 1. 1-61.
* ↑ BioLib (anglès)
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Yue, P. 1998 Gobioninae. p. 232-389. A Chen, Y.-Y. i et al. (Eds). Fauna Sinica. Osteichthyes. Cypriniformes II. Science Press. Beijing. 1-531.
# Mezcal (pel·lícula)

Mezcal és una pel·lícula mexicana del director mexicà Ignacio Ortiz. Està basada en la novel·la Sota el volcà de Malcolm Lowry. Va obtenir, en 2006, el Premi Ariel a la millor pel·lícula. Fou estrenada el 6 de juliol del 2006 al Festival Internacional de Cinema de Karlovy Vary, on fou nominada al Globus de Cristall.

## Sinopsi

En un poble anomenat Parián conflueixen personatges alienats pel passat, el desamor, la culpa i el dolor, i esplaien les seves penes prenent mezcal a la cantina i burlant-se del desconsol dels altres.

## Repartiment

* Ana Graham ... Laura
* Dagoberto Gama ... Antonio
* Ricardo Blume ... Ismael
* Angelina Peláez ... Natividad
* Guillermo Gil ... Maximiliano
* Mayra Sérbulo ... Martha
* Aida López ... Isabel

## Premis

Als Premis Ariel va rebre quinze nominacions, i va guanyar sis premis.
| Any | Premi | Categoria | Nominat |
| XLVIII edició dels Premis Ariel | Mezcal | millor pel·lícula | Guanyador |
| XLVIII edició dels Premis Ariel | Felipe Cazals | Millor direcció | Nominat |
| XLVIII edició dels Premis Ariel | Dagoberto Gama | Millor actor | Nominat |
| XLVIII edició dels Premis Ariel | Ana Graham | Millor actriu | Nominat |
| XLVIII edició dels Premis Ariel | Ricardo Blume | Millor coactuació masculina | Nominat |
| XLVIII edició dels Premis Ariel | Aida López i Mayra Sérbulo | Millor coactuació femenina | Nominat |
| XLVIII edició dels Premis Ariel | Ignacio Ortiz | Millor guió original | Nominat |
| XLVIII edició dels Premis Ariel | Serguei Saldívar Tanaka | Millor fotografia | Guanyador |
| XLVIII edició dels Premis Ariel | David Torres, Ignacio Ortiz, Sigfrido Barjau | Millor edició | Guanyador |
| XLVIII edició dels Premis Ariel | Gloria Carrasco, Lizette Ponce Quintero | Millor disseny artístic | Guanyador |
| XLVIII edició dels Premis Ariel | Lucía Álvarez | Millor banda sonora | Guanyador |
| XLVIII edició dels Premis Ariel | Antonio Diego, Ernesto Gaytán, Pablo Fernández Murguía, Samuel Larson | Millor so | Guanyador |
| XLVIII edició dels Premis Ariel | Sergio Ruiz | Millor vestuari | Nominat |
| XLVIII edició dels Premis Ariel | Elvia Romero | Millor maquillatge | Nominat |

## Referències

* ↑ El cine latino regresa con fuerza al festival Karlovy Vary, El Diario Vasco, 30 de juny de 2006
* ↑ Mezcal (2006) del sitio FilmAffinity. Consultado el 15-11-13.
* ↑ Mezcal y Las Vueltas del Citrillo ganan 12 Arieles Arxivat 2021-04-10 a Wayback Machine., Crònica, 15 de març de 2006

## Enllaços externs

* Tràiler de la pel·lícula a YouTube
# Maragall

«Maragall» té aquests significats:
* Joan Maragall i Gorina, poeta de la Renaixença.
* Jordi Maragall i Noble, advocat i polític català. Fill de Joan Maragall i pare de Pasqual i Ernest Maragall.
* Pasqual Maragall i Mira, ex-alcalde de Barcelona i ex-president de la Generalitat de Catalunya.
* Ernest Maragall i Mira, Conseller de la Generalitat de Catalunya i germà de Pasqual Maragall.
* Estació de Maragall, del metro de Barcelona.
* Passeig de Maragall, carrer de Barcelona.
# Manny Pacquiao

Emmanuel «Manny» Dapidran Pacquiao (Kibawe, Mindanao, 17 de desembre de 1978) és un púgil professional i polític filipí. És el primer boxador que aconsegueix guanyar vuit títols mundials en una mateixa categoria, del total de deu que posseeix, i el primer campió que ho és en quatre pesos diferents.
A part de la boxa, Pacquiao ha fet d'actor, cantant i polític. El maig de 2010, Pacquiao fou elegit diputat per la província de Sarangani (Mindanao).
El setembre del 2021, Manny Pacquiao va anunciar la seva candidatura a les eleccions presidencials del 2022.

## Referències

* ↑ Mark Lamport-Stokes «Eighth world title gives Pacquiao unique status». Reuters, 14-11-2010 [Consulta: 14 novembre 2010]. Arxivat 2010-11-17 a Wayback Machine.(anglès)
* ↑ Bryan Armen Graham «Beatdown of Hatton lifts Pacquiao into pantheon of all-time greats». CNN Sports Illustrated, 04-05-2009 [Consulta: 15 març 2010]. Arxivat 2013-07-23 a Wayback Machine. «Còpia arxivada». Arxivat de l'original el 2013-07-23. [Consulta: 25 abril 2013].(anglès)
* ↑ Nancy Gay. «Manny Pacquiao Declares 'Landslide' Congressional Win in Philippines». Boxing Fanhouse, 10-05-2010. Arxivat de l'original el 25 de maig 2012. [Consulta: 11 maig 2010].(anglès)
* ↑ «Philippines: le boxeur Manny Pacquiao candidat à la présidentielle de 2022». Radio France International, 19-09-2021. Arxivat de l'original el 20 de setembre 2021. [Consulta: 19 setembre 2021].(francès)
# Johannsenita

La johannsenita és un mineral de la classe dels silicats (inosilicats), del subgrup dels clinopiroxens. Va ser descoberta i anomenada l'any 1932 per Waldemar Theodore Schalles en honor d'Albert Johannsen.

## Formació i jaciments

S'acostuma a formar en roques metasomàtiques de contacte. Hi ha tres localitats tipus per a la johannesita: la mina Temperino, a Temperino, Campiglia Marittima, província de Livorno, Toscana, Itàlia; El Mont Civillina, província de Vicenza, Vèneto, Itàlia i, la mina Franklin, Nova Jersey, EUA. Als territoris de parla catalana se n'ha trobat a la mina Serrana, a El Molar (Priorat, Tarragona) i a les mines de Costabona, a Prats de Molló i la Presta (Pirineus Orientals, Catalunya Nord).

## Referències

* ↑ «Johannesite» (en anglès). Mindat. [Consulta: 30 abril 2015].
* ↑ «Johannesite» (en anglès). Webmineral. [Consulta: 30 abril 2015].
# Leninogorsk

Leninogorsk - Лениногорск (rus) - és una ciutat de la República del Tatarstan, a Rússia.

## Història

Leninogorsk es desenvolupà a la dècada del 1940 a partir d'un antic poble anomenat Nóvaia Pismianka, que ja existia des del segle xix. El 1955 la vila rebé l'estatus de ciutat i fou reanomenada Leninogorsk en honor de Lenin.
# La Força (Ponts)

La Força és un poble del terme municipal de Ponts, a la part més oriental de la comarca de la Noguera denominada Segre Mitjà. Fins al 1970 havia format part de l'antic municipi del Tossal.

## Situació i descripció

El poble, situat a uns 7 km de Ponts i damunt un altiplà a 620 metres d'altitud, consta de dos nuclis, el de la Força amb cinc cases i el d'Estany amb dos. En aquest darrer hi ha el Mas d'Estany on es troba l'església de Sant Miquel. A la vora del camí antic d'Oliola i prop de la Torre de Dàdila o del Cargol,es troba l'antiga església romànica de la qual només se'n conserva una part del mur i l'absis. El nom de la serra de la Força pot provenir de l'existència d'aquesta torre de guaita que actualment es troba a mig restaurar i que és d'origen arab.. Actualment (2024) el nucli de la Força, té 2 habitants.
Està situada entre Ponts i Artesa de Segre.
Pels voltants de la torre de guaita, antigament hi havia un petit poblat del qual encara es poden trobar alguns diposits d'aigua excavats directament a la pedra i les restes d´un forn.

## Referències

* ↑ «La Força (Ponts)». Gran Enciclopèdia Catalana. Barcelona: Grup Enciclopèdia Catalana.
* ↑ VV.AA.. Descobrim Ponts i el Mig Segre. Consell Comarcal de la Noguera i Ajuntament de Ponts, maig 1999 (Sortides per la Noguera 3). ISBN 84-605-8984-6.
* ↑ «251728 Ponts». Idescat. [Consulta: 14 agost 2020].
# Oščadnica

Oščadnica és un poble i municipi d'Eslovàquia que es troba a la regió de Žilina, al centre-nord del país. El 2023 tenia 5.755 habitants.

## Referències

* ↑ «Žilinský kraj (Slovakia): Districts, Towns and Municipalities» (en anglès), 12 abril 2024. [Consulta: 22 juny 2024].
# Molí de Tous

El Molí de Tous és una obra de Sant Martí de Tous (Anoia) inclosa a l'Inventari del Patrimoni Arquitectònic de Catalunya.

## Descripció

S'hi veu un arc apuntat i dos llocs on s'hi molia amb una pedra de mola cadascun, tot el conjunt del molí està ruïnòs.
Es conserva la volta amb una mola en el seu interior. Es pot observar el desguàs per on es pot accedir als dos carcabans on s'hi troben dos rodets de ferro amb llurs eixos en avançat estat de deteriorament i els panys per on es feia entrar l'aigua en els carcabans. També es conserven algunes parets del mur de la bassa. La resta de l'edificació està pràcticament derruïda i coberta de vegetació en la seva totalitat. La volta observada presenta un alt grau de deformació fruit del pes de les runes de les estances superiors. El fet de localitzar dos carcabans fa pensar en la possibilitat que realment hi haguessin dues sales per moldre. L'accés als diferents elements del molí és molt dificultós.

## Història

Es troba a l'esquerra de la Riera de Tous afluent del riu Anoia, i prop del poble de Tous.

## Referències

* 1 2 3 «Molí de Tous». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 octubre 2017].
# Maria Laurenti

Maria Laurenti (Roma, 28 de febrer de 1904 - Roma, 18 de maig de 2004) fou una soprano italiana.
Va estudiar a Roma abans de fer el seu debut en 1926 a Gènova al Politeama Genovese amb La Bohème. Es va establir ràpidament als principals teatres italians, a més de cantar a Espanya. Va cantar diverses temporades al Gran Teatre del Liceu de Barcelona.

## Referències

* ↑ «Biografia». musicsack. [Consulta: 15 febrer 2018].
* ↑ George Henry Hubert Lascelles Earl of Harewood. Opera. Rolls House Publishing Company, 2005.